Coba ceritain soal Ilyas Leube dalam bahasa aceh

Teungku Ilyas Leube (lahè di Kenawat, Linge, Acèh, thôn 1923 - abèh umu di di Jeunieb, Bireuen, Aceh, bak 16 uroë buleuën 5 thôn 1982) nakeuh sidroë ureuëng peuntèng lam Geurakan Acèh Meurdèka. Gobnyan nakeuh meuntroë nyang keu 2 Acèh Meurdèka.

Ilyas Leube lahè di Kenawat, Laut Tawar, Acéh Teungöh, nibak thôn 1923. Gobnyan nakeuh turônan Reje Linge keu XIX. Bah pih meunan Ilyas han tom geupeuleumah ri droë seubagoë kawôm ureuëng meupangkat. Gobnyan leubéh galak geuh meusapat ngön rakyat biasa, sajan ureuëng Gayo nyang meulampôh kupi di tanöh Gayo.

Ilyas Leube geuturi cit seubagoë sidroë ureuëng nyang ta'at lam bhah agama. Sidroë ureuëng rayeuëk lagée Teungku Daud Beureu'éh geupakat Ilyas Leube lam geurakan DI/TII di Acéh, lam geurakan nyan Ilyas Leube jeut keu sidroë peutuha ngon ulama DI/TII. Nan Leube bak nan gobnyan nakeuh meumakna ureuëng nyang leubéh ngon hayeuëh lam bhaih agama seureuta galak meurakan ngon beurangkasoë mantong.

Piyôh nibak prang DI/TII Ilyas Leube dudoë rôh lom lam prang Acèh Meurdèka nibak thôn 1976. Meusajan ngon Tengku Hasan Muhammad di Tiro. Antara Ilyas Leube ngon Hasan Tiro ka meuturi ngon meurakan yôh masa bandua gobnyan mantong neujak sikula pulo Jawa. Ilyas Leube meusikula di Universitas Indonesia di Jakarta thôn 1940, Hasan Tiro di Universitas Islam Indonesia di Jogjakarta.